Tisztelt Cukorrépa Termelő!

Az egész országban tapasztalható a többfelé nagyfokú, helyenként már súlyos aszály, ami sújtja a mezőgazdasági termelőket és ebben számottevő javulás a következő időszakban sem várható.

Az aszály már önmagában is jelentős károkat okoz, de emellett kedvez olyan károsítóknak, mint a közönséges takácsatka.

Mivel polifág kártevő, egyaránt károsítója lehet ültetvényeknek, zöldség-, dísz- és szántóföldi növényeknek, ezáltal a cukorrépának is.

A közönséges takácsatka a levelekre rakja petéit és kikelve annak hátoldalán élnek, a gazdanövény leveleit szívogatják. Nagy egyedszám és súlyos kártétel esetén jelentősen csökkentik a növény fotoszintetizáló képességét, a levelek a szívások helyén kivilágosodnak, a zöld színe megfakul, torzulnak, majd elszáradnak, lehullanak. Mivel az ép, kiterjedt levélzet alapvető fontosságú a cukorrépatest fejlődésében és a cukor szintézisében, így alapvető fontosságú a vegetációs időszakban a levélzet megfelelő egészségi állapotának fenntartása.

Az atkák tartósan száraz, meleg körülmények között érzik jól magukat, tömeges felszaporodásuk ekkor várható.

Sajnos a biológiai védekezésként használt ragadozó atkák alkalmazása jelenleg cukorrépában nem engedélyezett, így a közönséges takácsatka cukorrépában történt tömeges elszaporodása esetén a kémiai (vegyszeres növényvédelmi) kezelés jelenthet megoldást.

A cukorrépa lisztharmat ellen engedélyezett elemi kén tartalmú szerek (pl. Cosavet DF Edge, Flosul, Microthiol Special) rendelkeznek atkagyérítő hatással.

Emellett szükséghelyzeti felhasználást kapott a speciális atkaölő készítmény, a Nissuron 10 WP.

2024. június 21-től, 2024. október 18-ig Magyarország teljes területén 3 000 hektáron élelmiszeripari és vetőmag előállítás céljából termesztett cukorrépa kultúrában földi úton történő kijuttatással. (Erről T. Termelőinket már tájékoztattuk).

A Nissorun 10 WP atkaölő szer felhasználható cukorrépában növényvizsgálat alapján évi egy alkalommal a fitofág atkák kártételi küszöbértékének ismeretében 0,5 kg/ha dózisban 200-400 l/ha permetlével. A vízi szervezetek védelme érdekében a készítmény felhasználásakor legalább 40 m-es biztonsági sávot kell biztosítani.

Kérjük a T. Cukorrépa Termelőt, hogy a cukorrépája kultúr- és növényegészségügyi állapotát továbbra is kísérje rendszeres figyelemmel. Szakmai segítségégért keresse növényvényvédelmi szakirányítóját és felügyelő kollégáinkat.

Üdvözlettel:

Magyar Cukor Zrt.